Na podlagi prvega odstavka 59.a člena Zakona o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14, 56/15 in 65/20) izdaja Vlada Republike Slovenije
UREDBO
[bookmark: _GoBack]o načrtu upravljanja z morskim okoljem za obdobje 2022 - 2027
1. člen
S to uredbo se sprejme Načrt upravljanja z morskim okoljem za obdobje 2022 - 2027 (v nadaljnjem besedilu: načrt), ki je kot priloga sestavni del te uredbe.
2. člen
Načrt določa okoljska izhodišča na področju upravljanja morskega okolja v skladu s predpisi, ki urejajo varstvo okolja.
3. člen
Program ukrepov je izvedbeni del načrta, s katerim se zagotavljata doseganje in ohranjanje dobrega stanja morskega okolja. 
4. člen
Nosilci ukrepov in posameznih aktivnosti za doseganje in ohranjanje dobrega stanja morskega okolja izvajajo ukrepe iz poglavja V in preglednic 18, 19, 20, 21 in 22 priloge te uredbe.
5. člen
Na območju izjem, določenih v načrtu, se izvajajo ukrepi in aktivnosti, navedeni v poglavju VII priloge te uredbe.
KONČNI DOLOČBI
6. člen
Z dnem uveljavitve te uredbe preneha veljati Uredba o načrtu upravljanja z morskim okoljem (Uradni list RS, št. 41/17).
7. člen
Ta uredba začne veljati petnajsti dan po objavi v Uradnem listu Republike Slovenije.

